CELEX: 32019D1895
Language: mt
Date: 2019-11-07 00:00:00
Title: Deċiżjoni ta’ Implimentazzjoni tal-Kummissjoni (UE) 2019/1895 tas-7 ta’ Novembru 2019 li tirrikonoxxi diversi gżejjer tal-Portugall bħala ħielsa mill-varroożi u li temenda l-Anness tad-Deċiżjoni ta’ Implimentazzjoni 2013/503/UE (notifikata bid-dokument C(2019) 7905) (Test b’rilevanza għaż-ŻEE)

12.11.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 291/54
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2019/1895
         tas-7 ta’ Novembru 2019
         li tirrikonoxxi diversi gżejjer tal-Portugall bħala ħielsa mill-varroożi u li temenda l-Anness tad-Deċiżjoni ta’ Implimentazzjoni 2013/503/UE
         (notifikata bid-dokument C(2019) 7905)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992, li tistabbilixxi l-ħtiġijiet dwar saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux suġġetti għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (1), u b’mod partikolari l-Artikolu 15(2) tagħha,
         Billi:
         
                     (1)
                  
                  
                     L-Artikolu 15 tad-Direttiva 92/65/KEE jipprevedi li meta jikkonsidra li t-territorju tiegħu jew parti mit-territorju tiegħu ikun ħieles minn waħda mill-mardiet imniżżla fl-Anness B tagħha, irid jippreżenta d-dokumentazzjoni x-xierqa lill-Kummissjoni li abbażi tagħha tiġi adottata Deċiżjoni li tirrikonoxxi lil dak l-Istat Membru jew parti mit-territorju tiegħu bħala ħielsa, u jrid jiddefinixxi l-garanziji addizzjonali għall-kummerċ li jistgħu jkunu meħtieġa.
                  
               
                     (2)
                  
                  
                     Fl-Anness B tad-Direttiva 92/65/KEE, il-varroożi fin-naħal tal-għasel hija elenkata bl-isem preċedenti tagħha ta’ “varroażi” u d-Deċiżjoni ta’ Implimentazzjoni tal-Kummissjoni 2013/503/UE (2) diġà rrikonoxxiet diversi territorji ta’ Stati Membri bħala ħielsa minnha. Dawk it-territorji huma elenkati fl-Anness tad-Deċiżjoni ta’ Implimentazzjoni 2013/503/UE, flimkien mal-garanziji addizzjonali għall-kummerċ.
                  
               
                     (3)
                  
                  
                     Il-Portugall talab lill-Kummissjoni biex tirrikonoxxi l-gżejjer ta’ Corvo, Graciosa, São Jorge, Santa Maria, São Miguel u Terceira tal-Arċipelagu tal-Açores bħala ħielsa mill-varroożi, talab li l-garanziji addizzjonali għall-kummerċ jiġu ddefiniti b’mod li jikkorrispondu ma’ dawk li huma implimentati nazzjonalment u ppreżenta d-dokumentazzjoni dettaljata x-xierqa ddefinita fl-Artikolu 15(1) tad-Direttiva 92/65/KEE biex isostni t-talba tiegħu.
                  
               
                     (4)
                  
                  
                     Jenħtieġ li abbażi tad-dokumentazzjoni dettaljata li ppreżenta l-Portugall, il-gżejjer ta’ Corvo, Graciosa, São Jorge, Santa Maria, São Miguel u Terceira jitqiesu bħala territorji tal-Portugall li huma ħielsa mill-varroożi u jiġu elenkati fl-Anness tad-Deċiżjoni ta’ Implimentazzjoni tal-Kummissjoni 2013/503/UE, flimkien mal-garanżiji addizzjonali għall-kummerċ.
                  
               
                     (5)
                  
                  
                     Għalhekk, jenħtieġ li d-Deċiżjoni ta’ Implimentazzjoni 2013/503/UE tiġi emendata skont dan.
                  
               
                     (6)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-entrata ta’ hawn taħt għandha tiddaħħal fit-tabella stabbilita fl-Anness tad-Deċiżjoni ta’ Implimentazzjoni 2013/503/UE, bejn l-entrata tal-Finlandja u dik tar-Renju Unit:
            
                        PT
                     
                     
                        Il-Portugall
                     
                     
                        Il-Gżira ta’ Corvo
                     
                     
                        PT01300
                        FLORES (SANTA CRUZ)
                     
                     
                        In-naħal (Apis mellifera) f’kull stadju ta’ ħajjithom, ukoll il-ferħ, l-irġejjen, il-kolonji u l-kaxxi tan-naħal u t-tilari użati
                     
                  
                        Il-Gżira ta’ Graciosa
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        Il-Gżira ta’ São Jorge
                     
                     
                        PT02700
                        SAO JORGE (VELAS)
                     
                  
                        Il-Gżira ta’ Santa Maria
                     
                     
                        PT02500
                        SANTA MARIA (VILA DO PORTO)
                     
                  
                        Il-Gżira ta’ São Miguel
                     
                     
                        PT02600
                        SAO MIGUEL (PONTA DELGADA)
                     
                  
                        Il-Gżira ta’ Terceira
                     
                     
                        PT02800
                        TERCEIRA (ANGRA DO HEROISMO)
                     
                  
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-7 ta’ Novembru 2019.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 268, 14.9.1992, p. 54.
         
            (2)  Id-Deċiżjoni ta’ Implimentazzjoni tal-Kummissjoni 2013/503/UE tal-11 ta’ Ottubru 2013 li tirrikonoxxi partijiet tal-Unjoni bħala ħielsa mill-varroażi fin-naħal u li tistabbilixxi garanziji addizzjonali mitluba fil-kummerċ fl-Unjoni u fl-importazzjonijiet biex titħares il-qagħda ħielsa mill-varroażi tagħhom (ĠU L 273, 15.10.2013, p. 38).